Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 632/12/7706	Poprad, 8.11.2013
EEČ : 2-57-170-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d/ Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.9.2012, spisová značka 1 Pv 632/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 06.09.2012 v čase okolo 11.15 hod. prišla na pozemok parc. č. XXXXX - orná pôda, označený poľnohospodárskou platobnou agentúrou pod číslom XXXXX nachádzajúci sa v lokalite XXXXX obec XXXXX, k.ú. XXXXX, ktorý patrí do poľnohospodárskeho pôdneho fondu a je využívaný na pestovanie zemiakov, kde bez povolenia na tomto pozemku vyhrabala a nazbierala 3 kg zemiakov do plastového verda, ktoré si priniesla so sebou, v úmysle odniesť si tieto domov, pri čom bola prichytená hliadkou polície, čím takto svojim konaním spôsobila XXXXX XXXXX XXXXX, XXXXX, XXXXX, IČO: XXXXX škodu vo výške 0,75 €

Uznesením prokurátora Okresnej prokuratúry XXXXX zo dňa 27.9.2012, spisová značka 1 Pv 632/12/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Poprade uznesením sp. zn. 1Pv 632/12/7706-7 zo dňa 27.09.2012, ktoré nadobudlo právoplatnosť dňa 09.10.2012, podľa § 216 ods. 1 Trestného poriadku rozhodla o podmienečnom zastavení trestného stíhania obvinenej XXXXX pre prečin krádeže podľa § 212 ods. 2 písm. d/ Trestného zákona, ktorého sa obvinená mala dopustiť tak, ako je to uvedené vo výrokovej časti tohto uznesenia.

Podľa § 216 ods. 2 Trestného poriadku určila obvinenej XXXXX skúšobnú dobu v trvaní 12 (dvanásť) mesiacov. 

Skúšobná doba podmienečného zastavenia trestného stíhania uplynula dňa 09.10.2013. 

Po uplynutí tejto skúšobnej doby bol vyžiadaný odpis z registra trestov, z ktorého bolo zistené, že obvinená nebola odsúdená za iný trestný čin, spáchaný v priebehu skúšobnej doby.
Podľa správy z miesta trvalého bydliska je obvinená hodnotená všeobecne, nebola riešená komisiou verejného poriadku. 
Zo správy Okresného úradu v Poprade, odbor všeobecnej vnútornej správy vyplýva, že v sledovanom období nebola postihovaná za obdobné konanie. 

Vzniknutá škoda bola nahradená odovzdaním ukradnutej úrody zemiakov poškodenej strane a poškodená strana si nárok na náhradu ďalšej škody neuplatnila.  

Podľa ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

V danej veci bolo zistené, že obvinená počas skúšobnej doby viedla riadny život, a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia na Okresnú  prokuratúru v Poprade. Sťažnosť má odkladný účinok. (§ 217 ods. 3 Trestného poriadku).

JUDr. Dagmar Dudášová Borošová
prokurátorka